Су тасқыны: Атыраудан әлі қауіп сейілген жоқ
"Су тасқыны: Атыраудан әлі қауіп сейілген жоқ" | "https://abai.kz/post/183168"
TITLE: Су тасқыны: Атыраудан әлі қауіп сейілген жоқ
URL: https://abai.kz/post/183168
META: "Су тасқыны: Атыраудан әлі қауіп сейілген жоқ" | "https://abai.kz/post/183168"
DATE: 13.05.2024
AUTHOR(s): Abai.kz
TOTAL WORDS: 95
TEXT: Атыраудағы су тасқынына қарсы құрылыстарды вице-премьер Қанат Бозымбаев тексерді. - Тексерілген алғашқы нысан "Соколок" арнасы болды. 32 шақырымға созылған Жайық өзенінің үлкен су ағысын Атырауға қарай бағыттауға арналған. "Соколок" қаланы айналып өтіп, Жайық пен Каспий теңізін қосады және секундына 100 текше метр су қабылдай алады. Сондай-ақ, вице-премьер ұзындығы 24 шақырым болатын жаңа арнаның жұмысын тексерді, - деп хабарлады Үкіметтің баспасөз қызметі. Атырауда су тасқынының шарықтау шегі шамамен 4-5 күннен кейін болады деп болжануда. 12 мамырда су деңгейі 1 см-ге көтеріліп, 539 см-ге жетті. Осыған байланысты вице-премьер жағалаудың су шайып кететін жерлерінде бөгеттерді нығайтуды тапсырды. Abai.kz
